**У С Т А В**

**На Читалище „Пробуда 1929” с.Радево, общ.Нова Загора**

Читалището е уникално достояние на българския народ. Създадено е 1929г.. То има неоценим влог във формирането на душевността и културата на българския народ.

Историческа е ролята на Читалището за запазване и развитие на българския език, за зараждането на театралното, музикалното и други изкуства, за развитието на библиотечното дело, за одухотворяването на живота на хората.

І. ОБЩИ ПОЛОЖЕНИЯ

Чл.1/1/ Читалището е традиционно самоуправляващо се българско културно-просветно сдружение. В неговата дейност могат да участват всички физически лица без оглед на възраст и пол, политически и религиозни възгледи.

/2/ Читалището е Юридичиско лице с нестопанска цел.

Чл.2/1/ Целта на Читалището е да задоволява потребностите на населението от селото, свързани с:

1. Развитие и обогатяване на културния живот.
2. Запазване на обичаите и традициите.
3. Разширяване на знанията на хората и приобщаването им към ценностите и постиженията на науката, изкуството и културата.
4. Възпитаване и утвърждаване на националното самосъзнание.

/2/ Читалището извършва основни дейности като:

1. Поддържане на библиотека.
2. Развитие и подпогане на любителското творчество.
3. Събиране и разпространяване на знания за родния край.

/3/ Читалището няма право да организира и предоставя имуществото си за хазартни игри и нощни заведения.

Чл.3. Читалището може да се съюзява с други читалища за защита на своите интереси, за провеждане на съвместни дейности и инициативи.

ІІ. УЧРЕДЯВАНЕ

ЧЛ.4 Читалището се учредява най-малко от 30/тридесет/ дееспособни физически лица, които вземат решение на Учредително събрание.

ІІІ. УПРАВЛЕНИЕ

Чл.5/1/ Членовете на читалището са индивидуални, колективни и почетни.

/2/ Индивидуални членове са българските граждани. Те биват действителни и спомагателни.

1. Действителните членове са дееспособни лица, които плащат редовно определения по устава на Читалището и по предложение на настоятелството, членски внос и имат право на глас.
2. Спомагателните членове са лица до 18 години. Те нямат право да избират и да бъдат избирани в Читалищното настостоятелство и имат съвещателен глас.

/3/ Колективните членове съдействат за осъществяване целите на читалището, подпомагат неговата дейност, поддържат и обогатяват материалната база и имат право на един глас. Колективни членове могат да са :

* Професионални организации
* Стопански организации
* Търговски дружества
* Кооперации и сдружения
* Културно-просветни, любителски и творчески колективи

/4/ Почетни членове могат да бъдат български и чужди граждани, с изключителна заслуга за читалището

Чл.6 Органи на читалището са: общото събрание, настоятелството и проверителната комисия

Чл.7/1/ Върховен орган на Читалището е Общото събрание.

/2/ Общото събрание се състои от всички членове на Читалището, имащи право на глас.

Чл.8/1/ ОБЩО СЪБРАНИЕ:

* Изменя и допълва Устава
* Избира и освобождава членове на настоятелството, проверителната комисия и председателя
* Приема вътрешни актове
* Изключва членове на Читалището
* Приема основни насоки на дейността на Читалището
* Взема решение за членуване или прекратяване на членство в Читалищния съюз
* Приема бюджета
* Приема годишния отчет
* Определя размера на членския внос по предложение на настоятелството
* Взема Решение за прекратяване на Читалището
* Отменя решения на органите на Читалищито
* Взема решения до отнасяне до съда на незаконосъобразни действия на ръководството или отделни членове

/2/ Решенията на Общото събрание са задължителни за другите органи на Читалището

Чл.9/1/ Редовно общо събрание на Читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на Читалището.

/2/ Поканата за събрание трябва да съдържа **дневен ред, дата, час и място на провеждането му и кой го свиква.** Тя трябва да бъде получена не по-късно от 7(седем) дни преди датата на провеждането. С същия срок на общодостъпни места трябва да бъде обявено и съобщено за събранието.

/3/ Общото събрание е законно, ако присъстват най-малко половината от имащите право на глас членове на Читалището. При липса на кворум събранието се насрочва за друга дата не по-рано от една седмица. Тогава събранието е законно, колкото и членове да се явят.

/4/ Решенията по чл.8, ал.1, 4, 10, 11 се вземат с мнозинство повече от половината от присъстващите членове.

Чл. 10/1/ Ръководен орган на Читалището е настоятелството, което се състои най-малко от трима члена, избрани за срок от три години. Същите да нямат родствени връзки по права и съребрена линия до четвърта степен.

/2/ НАСТОЯТЕЛСТВО:

1. Свиква Общото събрание
2. Осигурява изпълнението на решенията на Общото събрание
3. Подготвя и внася в Общото събрание проект за бюджет на Читалището и утвърждава щата му.
4. Подготвя и внася в Общото събрание Отчет за дейността на Читалището
5. Назначава секретаря на Читалището и утвърждава длъжностната му характеристика

Чл.11/1/ Председателят на Читалището е член на Настоятелството и се избира от Общото събрание за срок от три години.

/3/ ПРЕДСЕДАТЕЛЯТ:

1. ОРГАНИЗИРА ДЕЙНОСТА НА Читалището съобразно закона, устава и решенията на Общото събрание.
2. Представлява Читалището.
3. Свиква и ръководи заседанията на Настоятелството и представлява Общото събрание.
4. Ръководи текущата дейност на Читалището.
5. Отчита дейността му пред Настоятелството.
6. Сключва и прекратява трудови договори на служители на Читалището, съобразно Бюджета и въз основа на решенията на Настоятелството.

Чл.12/1/ Проверителната комисия се състои най-малко от трима члена, избрани за срок от три години.

/2/ Членовете на Проверителната комисия не могат да бъдат лица, които са в трудовоправни отношения с Читалището или са роднини на членовете на Настоятелството по права и съребрена линия , съпрузи, братя, сестри и роднини по сватовство от първа степен.

/3/ Проверителната комисия осъществява контрол върху дейността на Настоятелството и Председателя на Читалището по спазване на закона, устава и решенията на Общото събрание.

/4/ При констатирани нарушения проверителната комисия уведомява Общото събрание на Читалището, а при данни за извършено престъпление и органите на прокуратурата.

Чл.13. Не могат да бъдат избирани за членове на Настоятелството и на Проверителната комисия лица, които са лишавани от свобода за умишлени престъпления от общ характер.

ІV. ИМУЩЕСТВО И ФИНАНСИРАНЕ

Чл.14. Имуществото на Читалището се състои от право на собственост и от други вещни права, вземания, ценни книжа, други права и задължения.

Чл.15. Читалището набира средства от следните източници:

1. Членски внос.
2. Културно-просветна дейност
3. Субсидия от държавата и общинския бюджет.
4. Наеми от движимо и недвижимо имущество.
5. Дарения и завещания.

Чл.16./1/ Читалищата не могат да отчуждават недвижими вещи и да учредяват ипотека върху тях.

/2/ Движими вещи могат да бъдат отчуждавани или залагани само по решение на Настоятелството.

Чл.17/1/ Читалищното настоятелство изготвяя годишния отчет за приходите и разходите, който се приема от Общото събрание.

/2/ Отчетът за разходваните от бюджета средства се представя в Общината, на чиято територия се намира Читалището.

V. ПРЕКРАТЯВАНЕ

Чл.18 Читалището може да бъде прекратено по Решение на Общото събрание, вписано в Регистъра на Окръжния съд. То може да бъде прекратено с ликвидация или по решение на Окръжен съд ако:

1. Дейността му противоречи на закона, устава и добрите нрави.
2. Имуществото му не се използва според целите и предмета на дейността на Читалището.
3. На лице е трайна невъзможност Читалището да действа.

VІ. ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

Чл.19 Читалището има име „Пробуда 1929” със седалище с.Радево, общ.Нова Загора, обл.Сливен

чл.20 Печатът на Читалището е кръгъл, в средата на който е изобразена разтворена книга, под която е изписано общ.Нова Загора, в кръг Читалище „Пробуда 1929” с.Радево.